На основу члана 69. став 4. Закона о буџетском систему (,,Службени гласник РС” бр. 54/2009,73/2010,101/2010,101/2011,93/2012,62/2013,108/2013,142/2014,68/2015,

103/2015,99/2016,113/2017, 95/2018, 31/2019, 72/2019 и 149/2020), члана 70.став 10. Статута општине Гаџин Хан (,,Сл.лист града Ниша,, бр.10/2019), члана 11. Одлуке о првом ребалансу буџета општине Гаџин Хан за 2021. годину („Службени лист града Ниша“ број 116/2021,77/2021) и предлога Службе за буџет, финансије и пореску администрацију број 400-785/21-IV/01 од 15.10.2021. године,

Општинско веће општине Гаџин Хан на седници одржаној 15.октобра 2021. године, доноси

**Р Е Ш Е Њ Е**

**О УПОТРЕБИ СРЕДСТАВА ТЕКУЋЕ БУЏЕТСКЕ РЕЗЕРВЕ**

1. Из средстава утврђених Одлуком о првом ребалансу буџета општине Гаџин Хан за 2021. годину (“Службени лист града Ниша” број 116/2020, 77/2021):

 **Раздео 5**

 **Програм 15 – Локална самоуправа**

 **0602- 0009 – Текућа буџетска резерва**

 **Функција 130 - Опште услуге**

 **Позиција 70.**

 **Економска класификација 499000 - Средства резерве**

**ОДОБРАВАЈУ СЕ** средства у износу од **4.000,00** динара (четирихиљадединара) за део за ПДВ.

1. Средства из тачке 1. овог предлога распоређују се у оквиру

**Раздео 5**

**Програм 15 – ОПШТЕ УСЛУГЕ ЛОКАЛНЕ САМОУПРАВЕ**

**Пројекат 0602-5002 – Санација и реконструкција куће Драгутина Матића у Калетинцу**

**Функционална класификација 130 – Опште услуге**

**Позиција 73**

**Економска класификација 511294 – Установе културе**

3. Средства ће се исплатити са рачуна извршења буџета број

840-156640-76.

Образложење­­­­­­­­­­­­­­­­

Средства текуће буџетске резерве користе се у складу са Законом о буџетском систему за непланиране сврхе за које нису утврђене апропријације или за сврхе за које се у току године покаже да апропријације нису биле довољне. Сагледавањем планираних и извршених средстава буџета, Образложења Одлуке о првом ребалансу буџета општине Гаџин Хан за 2021. годину и финансијског плана Општинске управе Гаџин Хан утврђено је да на економској класификацији 511200-Изградња зграда и објеката нема довољно планираних средстава за ове намене.

Општинска управа Општине Гаџин Хан закључила је Уговор о извођењу грађевинских радова на санацији и реконструкцији куће Драгутина Матића у селу Калетинац број 400-384/21-IV од 06.05.2021.године са извођачем радова ИТМ-ВП Доо Велика Плана, Чланом 2. Уговора дефинисана је укупна вредност радова од 4.656.598,80 динара са пдв-ом. Извођач радова ИТМ-ВП Доо је 23.09.2021 године доставио Општинској управи општине Гаџин Хан Окончану ситуацију број 14/2021 на вредност од 2.517.899,00 динара без пдв-а. Општинска управа општине Гаџин Хан је порески дужник по окончаној ситуацији за ове радове на основу члана 10, став 2, тачка 3 Закона о порезу на додату вредност као прималац услуга из области грађевинарства за промет извршен од стране обвезника ПДВ-а обзиром да је вредност промета већа од 500.000,00 динара без ПДВ-а.

Укупна обавеза за ПДВ по напред наведеној окончаној ситуацији на основу Интерног обрачуна пдв-а број 02/2021 од 14.10.2021.године износи 503.579,80 динара. У Одлуци о првом ребалансу буџета општине Гаџин Хан на позицији 73 на економској класификацији 511294 планирана су средства у износу од **4.776.000,00** динара за извођење радова и прикључак за електричну енергију. Обавезе су плаћене у износу од **4.276.295,10** динара (Прва привремена ситуација-1.362.600,00 динара и пдв по првој привременој ситуацији-272.520,00 динара, Окончана ситуација-2.517.899,00 динара и трошкови прикључка објекта на дистрибутивни систем електричне енергије-123.276,10 динара), тако да расположива средства износе 499.704,90 динара.

 Како је обавеза за пдв 503.579,80 динара а расположива средства 499.704,90 средства у износу од 3.874,90 динара се издвајају из текуће буџетске резеве.

Број: 06-400-594/21-III

У Гаџином Хану,15.10.2021. године

 ПРЕДСЕДНИК

 ОПШТИНСКОГ ВЕЋА

 Милисав Филиповић